CELEX: 32021D1919
Language: sl
Date: 2021-10-29 00:00:00
Title: Sklep Sveta (EU) 2021/1919 z dne 29. oktobra 2021 o stališču, ki se v imenu Evropske unije zastopa glede sprejetja sklepa, po pisnem postopku, s strani udeleženk Sporazuma o uradno podprtih izvoznih kreditih o pregledu Sektorskega dogovora o proizvodnji električne energije iz premoga, vključenega v Prilogo VI k temu sporazumu

4.11.2021   
               
               
                  SL
               
               
                  Uradni list Evropske unije
               
               
                  L 389/21
               
            
         SKLEP SVETA (EU) 2021/1919
         z dne 29. oktobra 2021
         o stališču, ki se v imenu Evropske unije zastopa glede sprejetja sklepa, po pisnem postopku, s strani udeleženk Sporazuma o uradno podprtih izvoznih kreditih o pregledu Sektorskega dogovora o proizvodnji električne energije iz premoga, vključenega v Prilogo VI k temu sporazumu
         SVET EVROPSKE UNIJE JE –
         ob upoštevanju Pogodbe o delovanju Evropske unije in zlasti prvega pododstavka člena 207(4) v povezavi s členom 218(9) Pogodbe,
         ob upoštevanju predloga Evropske komisije,
         ob upoštevanju naslednjega:
         
                     (1)
                  
                  
                     Smernice iz Sporazuma o uradno podprtih izvoznih kreditih (v nadaljnjem besedilu: Sporazum) Organizacije za gospodarsko sodelovanje in razvoj (OECD), vključno s Sektorskim dogovorom o proizvodnji električne energije iz premoga (v nadaljnjem besedilu: Sektorski dogovor), vključenim v Prilogo VI k Sporazumu, so bile prenesene v pravni red in tako postale pravno zavezujoče v Uniji z Uredbo (EU) št. 1233/2011 Evropskega parlamenta in Sveta (1).
                  
               
                     (2)
                  
                  
                     V skladu s Sektorskim dogovorom bi morale udeleženke Sporazuma (v nadaljnjem besedilu: udeleženke) po pisnem postopku sprejeti sklep o pregledu Sektorskega dogovora, da bi se dodatno okrepili njegovi pogoji z namenom prispevanja k skupnemu cilju obravnavanja podnebnih sprememb in nadaljnjega postopnega zmanjševanja uradne podpore za elektrarne na premog.
                  
               
                     (3)
                  
                  
                     Sklep o pregledu Sektorskega dogovora bi moral biti v skladu z mednarodnimi zavezami Evropske unije na podlagi Pariškega sporazuma in podnebno politiko Unije.
                  
               
                     (4)
                  
                  
                     Svet Evropske unije je 25. januarja 2021 v svojih sklepih o podnebni in energetski diplomaciji – uresničevanje zunanje razsežnosti evropskega zelenega dogovora, pozval k postopni odpravi subvencij za okolju škodljiva fosilna goriva na svetovni ravni v jasno določenem časovnem okviru ter k odločnemu in pravičnemu prehodu na podnebno nevtralnost na svetovni ravni, vključno s postopno odpravo nezmanjšane proizvodnje energije iz premoga in – kot prvi korak – takojšnjim prenehanjem financiranja nove premogovniške infrastrukture v tretjih državah.
                  
               
                     (5)
                  
                  
                     Primerno je, da se določi stališče, ki naj se v imenu Unije zastopa glede sprejetja sklepa, po pisnem postopku, s strani udeleženk o pregledu Sektorskega dogovora, saj bo sklep udeleženk zavezujoč za Unijo in bo lahko odločilno vplival na vsebino prava Unije na podlagi Uredbe (EU) št. 1233/2011 –
                  
               SPREJEL NASLEDNJI SKLEP:
         
            Člen 1
            Stališče, ki naj se v imenu Unije zastopa glede sprejetja sklepa s strani udeleženk po pisnem postopku o pregledu Sektorskega dogovora o proizvodnji električne energije iz premoga, vključenega v Prilogo VI k Sporazumu o uradno podprtih izvoznih kreditih Organizacije za gospodarsko sodelovanje in razvoj, temelji na stališču Evropske unije (2).
         
         
            Člen 2
            Ta sklep začne veljati na dan sprejetja.
         
         
            V Bruslju, 29. oktobra 2021
            
               
                  Za Svet
               
               
                  predsednik
               
               G. DOVŽAN
            
         
         
            (1)  Uredba (EU) št. 1233/2011 Evropskega parlamenta in Sveta z dne 16. novembra 2011 o uporabi nekaterih smernic na področju uradno podprtih izvoznih kreditov in o razveljavitvi odločb Sveta 2001/76/ES in 2001/77/ES (UL L 326, 8.12.2011, str. 45).
         
            (2)  Glejte dokument ST 12623/21 na http://register.consilium.europa.eu.